Stefanos Tsitsipas a fost eliminat în sferturile turneului ATP de la Roma, după ce a fost învins în trei seturi de Nicolas Jarry, scor 6-3, 5-7, 4-6.
Stefanos Tsitsipas, învins de Nicolas Jarry în sferturi la Roma
Stefanos Tsitsipas a fost oprit în sferturile turneului ATP de la Roma.
Cap de serie numărul șase la Foro Italico, jucătorul grec a cedat în trei seturi în fața lui Nicolas Jarry (21), la capătul unui meci ce a durat două ore și 42 de minute.
Tsitsipas a reușit destul de ușor să câștige primul set, însă a fost întors surprinzător de sportivul din Chile, care și-a adjudecat prezența în careul de ași de la Roma.
În semifinale, Nicolas Jarry îl va întâlni pe Tommy Paul (14), cel care a trecut în sferturi de Hubert Hurkacz (7), scor 7-5, 3-6, 6-3.
ATP Roma, rezultatele din sferturi
Stefanos Tsitsipas (6) – Nicolas Jarry (21) 6-3, 5-7, 4-6
ATP Roma, tabloul semifinalelor
Alejandro Tabilo (29) - Alexander Zverev (3)
Nicolas Jarry (21) - Tommy Paul (14)
ATP Roma are loc în perioada 8-19 mai pe zgura din complexul de la Foro Italico. Are premii totale în valoare de 7.877.020 € și face parte din categoria „ATP 1000”. Campionul en-titre este Daniil Medvedev.